CELEX: 62017CA0644
Language: hu
Date: 2019-07-03 00:00:00
Title: C-644/17. sz. ügy: A Bíróság (negyedik tanács) 2019. július 3-i ítélete (a Hoge Raad der Nederlanden [Hollandia] előzetes döntéshozatal iránti kérelme) — az Eurobolt BV által indított eljárásban (Előzetes döntéshozatal — EUMSZ 267. cikk — Hatékony jogorvoslathoz való jog — Az Unió jogi aktusát érintő nemzeti bírósági felülvizsgálat terjedelme — 1225/2009/EK rendelet — A 15. cikk (2) bekezdése — Az összes releváns információ megküldése a tagállamok részére legkésőbb tíz munkanappal a tanácsadó bizottság ülését megelőzően — A „releváns információ” fogalma — Lényeges eljárási szabály — 723/2011/EU végrehajtási rendelet — A Kínából származó egyes vas vagy acél kötőelemek behozatalára kivetett dömpingellenes vám kiterjesztése a Malajziában feladott behozatalra — Érvényesség)

9.9.2019   
            
            
               HU
            
            
               Az Európai Unió Hivatalos Lapja
            
            
               C 305/6
            
         
      A Bíróság (negyedik tanács) 2019. július 3-i ítélete (a Hoge Raad der Nederlanden [Hollandia] előzetes döntéshozatal iránti kérelme) — az Eurobolt BV által indított eljárásban
      (C-644/17. sz. ügy) (1)
      
      (Előzetes döntéshozatal - EUMSZ 267. cikk - Hatékony jogorvoslathoz való jog - Az Unió jogi aktusát érintő nemzeti bírósági felülvizsgálat terjedelme - 1225/2009/EK rendelet - A 15. cikk (2) bekezdése - Az összes releváns információ megküldése a tagállamok részére legkésőbb tíz munkanappal a tanácsadó bizottság ülését megelőzően - A „releváns információ” fogalma - Lényeges eljárási szabály - 723/2011/EU végrehajtási rendelet - A Kínából származó egyes vas vagy acél kötőelemek behozatalára kivetett dömpingellenes vám kiterjesztése a Malajziában feladott behozatalra - Érvényesség)
      (2019/C 305/07)
      Az eljárás nyelve: holland
      
         A kérdést előterjesztő bíróság
      
      Hoge Raad der Nederlanden
      
         Az alapeljárás felei
      
      Eurobolt BV
      
         Az eljárásban részt vesz: Staatssecretaris van Financiën
      
         Rendelkező rész
      
      
                  1)
               
               
                  Az EUMSZ 267. cikket úgy kell értelmezni, hogy valamely jogalany egy másodlagos uniós jogi aktus érvényességének a vitatása érdekében a nemzeti bíróság előtt hivatkozhat olyan kifogásokra, amelyeket az EUMSZ 263. cikk alapján előterjesztett, megsemmisítés iránti kereset keretében lehet felhozni, ideértve az ilyen jogi aktus elfogadására vonatkozó feltételek megsértésére alapított kifogásokat is.
               
            
                  2)
               
               
                  Az EUMSZ 267. cikket az EUSZ 4. cikk (3) bekezdésével összefüggésben úgy kell értelmezni, hogy a nemzeti bíróság jogosult arra, hogy a Bírósághoz fordulást megelőzően megkeresse azokat az európai uniós intézményeket, amelyek részt vettek azon másodlagos uniós jogi aktus kidolgozásában, amelynek az érvényességét az említett bíróság előtt vitatják, annak érdekében, hogy az említett intézményektől beszerezze azokat a pontos információkat és adatokat, amelyeket nélkülözhetetlennek vél az érintett uniós jogi aktus érvényességét érintő kételyeinek az eloszlatásához, és így annak elkerüléséhez, hogy e jogi aktus érvényességének értékelését érintően előzetes döntéshozatal céljából a Bírósághoz kelljen fordulni.
               
            
                  3)
               
               
                  A 91/2009/EK rendelettel a Kínai Népköztársaságból származó egyes vas vagy acél kötőelemek behozatalára kivetett végleges dömpingellenes vámnak a Malajziában feladott, akár Malajziából származóként, akár nem ilyenként bejelentett egyes vas vagy acél kötőelemek behozatalára történő kiterjesztéséről szóló, 2011. július 18-i 723/2011/EU tanácsi végrehajtási rendelet érvénytelen, mivel azt az Európai Közösségben tagsággal nem rendelkező országokból érkező dömpingelt behozatallal szembeni védelemről szóló, 2009. november 30-i 1225/2009/EK tanácsi rendelet 15. cikke (2) bekezdésének megsértésével fogadták el.
               
            
         (1)  HL C 52., 2018.2.12